प्रदेश में एएनएम, जीएनएम, बीएससी नर्सिंग और पोस्ट बेसिक बीएससी नर्सिंग के करीब 46 कॉलेज हैं। इन कॉलेजों में आईएनसी को इस साल की मान्यता देनी थी लेकिन किसी वजह से यह प्रक्रिया आगे नहीं बढ़ पाई। इन दिनों 12वीं के बाद दाखिले के लिए एचएनबी मेडिकल यूनिवर्सिटी को नोटिफिकेशन जारी करना था लेकिन कॉलेजों की मान्यता न होने की वजह से वह जारी नहीं कर पाया है। इस वजह से छात्र परेशान हैं। हालांकि राज्य की नर्सिंग परिषद ने प्रक्रिया शुरू कर दी है लेकिन कम संसाधनों के चलते इसमें विलंब हो सकता है। चिकित्सा शिक्षा निदेशक डॉ. आशुतोष सयाना ने बताया कि प्रक्रिया चल रही है। उम्मीद है कि जल्द ही मान्यता पूरी हो जाएगी। इसके बाद प्रक्रिया शुरू होगी।